**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES ĀRKĀRTAS**

**SĒDES PROTOKOLS Nr. 25**

Madonā

2024. gada 17. decembrī

Sēde notiek videokonferences režīmā ZOOM.

Sēde sasaukta plkst. 13:00

Sēdi atklāj plkst. 13:00

Sēdes norise tiek fiksēta audiovizuālajā ierakstā.

**Sēdi vada**: domes priekšsēdētājs Agris Lungevičs.

**Protokolē**: lietvedības nodaļas vadītāja Dace Cipule.

**Sēdē piedalās deputāti:**

Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gunārs Ikaunieks, Guntis Klikučs, Iveta Peilāne, Māris Olte, Sandra Maksimova, Valda Kļaviņa, Vita Robalte, Zigfrīds Gora.

**Sēdē nepiedalās:**

Artūrs Grandāns, Gatis Teilis, Kaspars Udrass, Rūdolfs Preiss.

**Deputāti:**

Vita Robalte nepiedalās 1. jautājuma izskatīšanā un balsojumā.

**Sēdē piedalās:**

Administrācijas darbinieki: Uģis Fjodorovs – pašvaldības izpilddirektors, Artūrs Leimanis – informācijas tehnoloģiju nodaļas lietotāju atbalsta speciālists, Liene Ankrava – finanšu nodaļas vadītāja, Ramona Vucāne – nekustamā īpašuma pārvaldības un teritoriālās plānošanas nodaļas vadītāja, Agita Semjonova – nekustamā īpašuma pārvaldības un teritoriālās plānošanas nodaļas vadītājas vietniece.

Pagastu un apvienību pārvalžu vadītāji (attālināti): Guntis Ķeveris – Madonas apvienības pārvalde vadītājs.

Sēdes vadītājs Agris Lungevičs iepazīstina ar Madonas novada pašvaldības Domes ārkārtas sēdes darba kārtību.

**DARBA KĀRTĪBĀ:**

**1. Par grozījumiem 2024. gada 26. septembra lēmumā Nr. 609, (protokols Nr. 21, 42. p.) “AS “Sadales tīkls” piederošā, nekustamā īpašuma iegādi Aiviekstes ciemā, Kalsnavas pagastā, Madonas novadā”**

*ZIŅO: Ramona Vucāne*

**2. Par sadarbības līguma slēgšanu ar Izglītības un zinātnes ministriju par projekta Nr.4.2.1.5/1/24/I/001 “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai” īstenošanu**

*ZIŅO: Agris Lungevičs*

**3. Par grozījumiem Madonas novada pašvaldības domes 26.08.2021. lēmumā Nr. 168 “Par Pašvaldības iepirkumu komisijas izveidošanu un sastāva apstiprināšanu”**

*ZIŅO: Agris Lungevičs*

**4. Par apbūves tiesību trešo izsoli uz daļu no pašvaldībai piederošās zemes vienības Skolas iela 2, Ļaudonā, Ļaudonas pagastā, Madonas novadā, kadastra apzīmējums 7070 007 0381**

*ZIŅO: Agita Semjonova*

**5. Par apbūves tiesību izsoli uz daļu no pašvaldībai piederošās zemes vienības “Bez adreses”, Vestienas pagastā, Madonas novadā, kadastra apzīmējums 7096 007 0254**

*ZIŅO: Agita Semjonova*

**1. Par grozījumiem 2024. gada 26. septembra lēmumā Nr. 609, (protokols Nr. 21, 42. p.) “AS “Sadales tīkls” piederošā, nekustamā īpašuma iegādi Aiviekstes ciemā, Kalsnavas pagastā, Madonas novadā”**

*ZIŅO: Ramona Vucāne*

Madonas novada pašvaldībā noslēgti divi pirkuma līgumi par AS “Sadales tīkls” piederošā, nekustamā īpašuma iegādi Aiviekstes ciemā, Kalsnavas pagastā, Madonas novadā”. Pirkuma līgums Nr. 2.4.4/24/95 Nekustamā īpašuma ar adresi "Aiviekste 43", Kalsnavas pagasts, Madonas novads, un kustamās mantas pirkuma līgums un Nr. 2.4.4/24/94 - Nekustamā īpašuma ar adresi "Aiviekste 58", Aiviekste, Kalsnavas pagasts, Madonas novads, pirkuma līgums.

Ņemot vērā Madonas novada pašvaldības naudas plūsmu (Iedzīvotāja ienākuma nodokļa pārmaksu) un avansu uzskaites specifiku uz gada slēgumu un atspoguļošanu gada pārskatā, priekšlikums ir grozīt līgumu Nr 2.4.4/24/95 - Nekustamā īpašuma ar adresi "Aiviekste 43", Kalsnavas pagasts, Madonas novads, un kustamās mantas pirkuma līgums un izrakstīto rēķinu par 2025. gada maksājumu veikt 2024. gada decembrī neveidojot avansa maksājumu.

 Pamatojoties uz "Pašvaldību likums" 4. panta 1. punktu, kas nosaka, ka pašvaldības autonomās funkcijas ir organizēt iedzīvotājiem komunālos pakalpojumus (ūdensapgāde un kanalizācija; siltumapgāde), atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gunārs Ikaunieks, Guntis Klikučs, Iveta Peilāne, Māris Olte, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Grozīt lēmuma Nr. 609 (protokols Nr. 21, 42. p.) “AS “Sadales tīkls” piederošā, nekustamā īpašuma iegādi Aiviekstes ciemā, Kalsnavas pagastā, Madonas novadā” 3. punktu, izsakot jaunā redakcijā:

Noteikt, ka par Lēmuma 2.2. punktā minēto pirkuma maksa veicama divās daļās, nosakot pirmo maksājumu 32 042,00 EUR (trīsdesmit divi tūkstoši četrdesmit divi euro un 00 centi) apmērā ar samaksas termiņu 20 (divdesmit) darba dienu laikā pēc Pirkuma līguma noslēgšanas dienas, otrais (atlikušais) maksājums 82 946,00 EUR (astoņdesmit divi tūkstoši deviņi simti četrdesmit seši euro un 00 centi) apmērā ar samaksas termiņu līdz 2024. gada 31.decembrim.

1. Grozīt lēmuma Nr. 609 (protokols Nr. 21, 42. p.) “AS “Sadales tīkls” piederošā, nekustamā īpašuma iegādi Aiviekstes ciemā, Kalsnavas pagastā, Madonas novadā” 4. punktu, izsakot to jaunā redakcijā:

Maksājumu paredzēt no Madonas novada pašvaldības 2024. gada budžeta nesadalītajiem līdzekļiem.

1. Dzēst lēmuma Nr. 609 (protokols Nr. 21, 42. p.) “AS “Sadales tīkls” piederošā, nekustamā īpašuma iegādi Aiviekstes ciemā, Kalsnavas pagastā, Madonas novadā” 5. punktu.
2. Sagatavot vienošanos par grozījumiem līgumā.

*Vucāne 20228813*

*Lēmums Nr. 733*

**2. Par sadarbības līguma slēgšanu ar Izglītības un zinātnes ministriju par projekta Nr.4.2.1.5/1/24/I/001 “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai” īstenošanu**

*ZIŅO: Agris Lungevičs*

Izglītības un zinātnes ministrija (turpmāk – ministrija) saskaņā ar Ministru kabineta 2024. gada 18. jūnija noteikumiem Nr. 387 “Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” pirmās projektu iesniegumu atlases kārtas īstenošanas noteikumi”, (turpmāk - Noteikumi) uzsāk projekta “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai” (turpmāk – Projekts) īstenošanu.

Projekts paredz datortehnikas iegādi pašvaldību un valsts dibināto vispārējās (tostarp pirmsskolas) izglītības iestāžu pedagogiem (pirmsskolas izglītības piecgadīgo un sešgadīgo izglītojamo skolotāji, vispārējās pamatizglītības skolotāji, vispārējās vidējās izglītības skolotāji, sākumizglītības skolotāji, speciālās izglītības skolotāji) un atbalsta personālam (speciālie pedagogi, skolotāji logopēdi, izglītības psihologi, pedagogi karjeras konsultanti, izglītības metodiķi, pirmsskolas izglītības metodiķi, skolotāji mentori, kas ir iesaistīti vispārējās izglītības satura īstenošanā) un pašvaldību un valsts dibināto profesionālās izglītības iestāžu pedagogiem (vispārējās pamatizglītības skolotāji, vispārējās vidējās izglītības skolotāji, speciālās izglītības skolotāji) un atbalsta personālam (speciālie pedagogi, skolotāji logopēdi, izglītības psihologi, pedagogi karjeras konsultanti, izglītības metodiķi, skolotāji mentori, kas ir iesaistīti vispārējās izglītības satura īstenošanā).

Datortehnika izglītības iestāžu dibinātājiem tiks sadalīta atbilstoši Noteikumu nosacījumiem un ministrijas izstrādātajam aprēķinam proporcionāli pedagogu un atbalsta personāla darba slodžu skaitam attiecīgajās vispārējās un profesionālās izglītības iestādēs, aprēķinā izmantojot Valsts izglītības informācijas sistēmas datus 2023. gada 1. septembrī. Saskaņā ar ministrijas veikto aprēķinu prognozējams, ka Projekta ietvaros Madonas novada pašvaldība varētu saņemt 331 datortehnikas vienību.

Projektā atbalstāmo darbību īstenošanas laiks ir no sadarbības līguma parakstīšanas dienas līdz projekta darbību īstenošanas beigām, bet ne ilgāk kā līdz 2025. gada 31. decembrim.

Saskaņā ar Noteikumiem ministrijai par sadarbību Projekta īstenošanā ar pašvaldību jāslēdz sadarbības līgums atbilstoši normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā. Sadarbības līgumā ir noteikti sadarbības mērķi un savstarpējā atbildība. Savukārt, Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 48. punkts nosaka, ka lēmumu par publisko tiesību līguma, tajā skaitā sadarbības līguma, noslēgšanu pieņem Madonas novada pašvaldības dome.

Noklausoties sniegto informāciju, pamatojoties uz Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 48. punktu, ņemot vērā 12.12.2024. Izglītības un jaunatnes lietu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gunārs Ikaunieks, Guntis Klikučs, Iveta Peilāne, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Slēgt sadarbības līgumu ar Izglītības un zinātnes ministriju par projekta Nr. 4.2.1.5/1/24/I/001 “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai” īstenošanu.
2. Juridiskajai un personāla nodaļai nodrošināt līguma parakstīšanu no pašvaldības puses.
3. Informācijas tehnoloģiju nodaļai nodrošināt līguma nosūtīšanu par Projekta īstenošanu atbildīgajām kontaktpersonām Izglītības un zinātnes ministrijā.

*Puķīte 64860570*

*Lēmums Nr. 734*

**3. Par grozījumiem Madonas novada pašvaldības domes 26.08.2021. lēmumā Nr. 168 “Par Pašvaldības iepirkumu komisijas izveidošanu un sastāva apstiprināšanu”**

*ZIŅO: Agris Lungevičs*

Ar Madonas novada pašvaldības domes 26.08.2021. lēmumu Nr. 168 “Par Pašvaldības iepirkumu komisijas izveidošanu un sastāva apstiprināšanu” (protokols Nr. 8, 47. p.), ir izveidota Madonas novada pašvaldības iepirkumu komisija un ir apstiprināts tās sastāvs.

Ar 11.12.2024. Madonas novada Centrālajā administrācijā darbu uzsāka iepirkumu speciālists, līdz ar to ir priekšlikums Pašvaldības iepirkumu komisijas sastāvā noteikt papildus komisijas sekretāra pienākumu veicēju.

Pamatojoties uz Pašvaldību likuma 10. panta pirmās daļas 21. punktu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gunārs Ikaunieks, Guntis Klikučs, Iveta Peilāne, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Veikt šādus grozījumus Madonas novada pašvaldības domes 26.08.2021. lēmumā Nr. 168 “Par Pašvaldības iepirkumu komisijas izveidošanu un sastāva apstiprināšanu” (protokols Nr. 8, 47. p.):
	1. izteikt lēmuma 4. punktu šādā redakcijā:

“4. Noteikt, ka Pašvaldības iepirkumu komisijas sekretāra pienākumus veic komisijas locekle Laura Finartija, komisijas loceklis Nauris Timofejevs un iepirkumu speciāliste Kristīne Driķe.”

1. Lēmums stājas spēkā 17.12.2024.
2. Kontroli par lēmuma izpildi uzdot pašvaldības izpilddirektoram.

*Zāle 26486811*

*Lēmums Nr. 735*

**4. Par apbūves tiesību trešo izsoli uz daļu no pašvaldībai piederošās zemes vienības Skolas iela 2, Ļaudonā, Ļaudonas pagastā, Madonas novadā, kadastra apzīmējums 7070 007 0381**

*ZIŅO: Agita Semjonova*

Saskaņā ar 2024. gada 29. februāra Madonas novada pašvaldības domes lēmumu Nr. 128 (protokols Nr. 4, 69. p.) izsolē tika nodotas apbūves tiesības uz daļu 36 kv.m. platībā no Madonas novada pašvaldībai piederošās zemes vienības Skolas iela 2, Ļaudona, Ļaudonas pagasts, Madonas novads, kadastra apzīmējums 7070 007 0381.

Divas izsoles tika atzītas par nenotikušām, jo noteiktajā termiņā uz tām nebija pieteicies neviens pretendents.

Apbūvei nododamā zemes vienība ar kadastra apzīmējumu 7070 007 0381 ir Madonas novada pašvaldībai piederošs zemes īpašums, reģistrēta Vidzemes rajona tiesas Ļaudonas pagasta zemesgrāmatas nodalījumā Nr. 100000076931. Veikta zemes vienības daļas ar kadastra apzīmējumu 7070 007 0381 8001 uzmērīšana 0,0036 ha platībā.

Zemes vienības daļas novērtējumu veicis SIA “LINIKO” reģistrācijas Nr. 55403012911 (LĪVA profesionālās kvalifikācijas sertifikāts Nr.131). Saskaņā ar 26.01.2024. novērtējumu zemes gabala aprēķinātā apbūves tiesību nomas maksa ir EUR 1,92 kv.m. jeb EUR 69,00 (sešdesmit deviņi euro, 00 centi) gadā, neiekļaujot maksā PVN un nekustamā īpašuma nodokli.

Noklausījusies sniegto informāciju, pamatojoties uz Pašvaldību likuma 4. panta pirmās daļas 12. punktu, Publiskas personas finanšu un mantas izšķērdēšanas novēršanas likuma 3. panta 2. punktu, 19.06.2018. MK noteikumu Nr. 350 “Publiskas personas zemes nomas un apbūves tiesības noteikumi” 76., 77., 78. punktu, Madonas novada pašvaldības dome, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gunārs Ikaunieks, Guntis Klikučs, Iveta Peilāne, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Rīkot atkārtotu apbūves tiesību izsoli par Madonas novada pašvaldībai piederošas zemes vienības Skola iela 2, Ļaudona, Ļaudonas pagasts, Madonas novads, kadastra apzīmējums 7070 007 0381 8001, daļu 36 kv.m. platībā.
2. Apstiprināt izsoles noteikumus apbūves tiesības iegūšanai uz Madonas novada pašvaldībai piederošās zemes vienības Skolas iela 2, Ļaudona, Ļaudonas pagasts, Madonas novads, kadastra apzīmējums 7070 007 0381 8001, daļu (pielikumā).
3. Noteikt apbūves tiesības izsoles sākumcenu EUR 69,00 (sešdesmit deviņi euro, 00 centi) gadā, neieskaitot PVN.
4. Uzdot Pašvaldības īpašuma iznomāšanas un atsavināšanas izsoļu komisijai organizēt apbūves tiesību izsoli.

*Pielikumā: Apbūves zemes izvietojuma shēma.*

 *Izsoles noteikumi.*

*Semjonova 27333721*

*Lēmums Nr. 736*

**5. Par apbūves tiesību izsoli uz daļu no pašvaldībai piederošās zemes vienības “Bez adreses”, Vestienas pagastā, Madonas novadā, kadastra apzīmējums 7096 007 0254**

*ZIŅO: Agita Semjonova*

Saskaņā ar 2024. gada 29. februāra Madonas novada pašvaldības domes lēmumu Nr. 129 (protokols Nr. 4, 70. p.) izsolē tika nodotas apbūves tiesības uz daļu 49 kv.m. platībā no Madonas novada pašvaldībai piederošās zemes vienības “Bez adreses”, Vestienas pagasts, Madonas novads, kadastra apzīmējums 7096 007 0254.

Divas izsoles tika atzīta par nenotikušām, jo noteiktajā termiņā uz tām nebija pieteicies neviens pretendents.

Apbūvei nododamā zemes vienība ar kadastra apzīmējumu 7096 007 0254 ir Madonas novada pašvaldībai piederošs zemes īpašums, reģistrēta Vidzemes rajona tiesas Vestienas pagasta zemesgrāmatas nodalījumā Nr. 100000211010. Veikta zemes vienības daļas ar kadastra apzīmējumu 7096 007 0254 8001 uzmērīšana 0,0049 ha platībā.

Zemes vienības daļas novērtējumu veicis SIA “LINIKO” reģistrācijas Nr. 55403012911 (LĪVA profesionālās kvalifikācijas sertifikāts Nr.131). Saskaņā ar 26.01.2024. novērtējumu zemes gabala aprēķinātā apbūves tiesību nomas maksa ir EUR 1,92 kv.m. jeb EUR 94,00 (deviņdesmit četri euro, 00 centi) gadā, neiekļaujot maksā PVN un nekustamā īpašuma nodokli.

Noklausījusies sniegto informāciju, pamatojoties uz Pašvaldību likuma 4. panta pirmās daļas 12.punktu, Publiskas personas finanšu un mantas izšķērdēšanas novēršanas likuma 3. panta 2. punktu, 19.06.2018. MK noteikumu Nr. 350 “Publiskas personas zemes nomas un apbūves tiesības noteikumi” 76., 77., 78. punktu, Madonas novada pašvaldības dome, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gunārs Ikaunieks, Guntis Klikučs, Iveta Peilāne, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Rīkot atkārtotu apbūves tiesību izsoli par Madonas novada pašvaldībai piederošas zemes vienības “Bez adreses”, Vestienas pagasts, Madonas novads, kadastra apzīmējums 7096 007 0254 8001, daļu 49 kv.m. platībā.
2. Apstiprināt izsoles noteikumus apbūves tiesības iegūšanai uz Madonas novada pašvaldībai piederošās zemes vienības “Bez adreses”, Lazdonas pagasts, Madonas novads, kadastra apzīmējums 7096 007 0254 8001, daļu (pielikumā).
3. Noteikt apbūves tiesības izsoles sākumcenu EUR 94,00 (deviņdesmit četri euro, 00 centi) gadā, neieskaitot PVN.
4. Uzdot Pašvaldības īpašuma iznomāšanas un atsavināšanas izsoļu komisijai organizēt apbūves tiesību izsoli.

*Pielikumā: Apbūves zemes izvietojuma shēma.*

 *Izsoles noteikumi.*

*Semjonova 27333721*

*Lēmums Nr. 737*

*Sēdes darba process, ziņojumi, priekšlikumi/ierosinājumi, komentāri, diskusijas atspoguļoti sēdes audiovizuālajā ierakstā.*

Sēdi slēdz 11:15

Sēdes vadītājs A. Lungevičs

Sēdes protokolētāja D. Cipule